# אלון שבות

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
מפה המראה את מיקום אלון שבות על מפת הארץ

אלון שבות, התנחלות ויישוב קהילתי במועצה האזורית גוש עציון. שם היישוב מסמל את השיבה אל גוש עציון ההיסטורי.

ההתנחלות עלתה על הקרקע בסיוון תש"ל (1970), בסמוך לאלון הבודד שהיה לסמלו של הגוש. ראשיתה של אלון שבות בישיבת ההסדר "הר עציון", אשר שכנה בימיה הראשונים בכפר עציון. שנה וחצי לאחר הקמתה עברה הישיבה למשכנה החדש, ולתלמידי הישיבה הצטרפו משפחות הר"מים והאברכים, וכך קמה ההתנחלות החדשה - "אלון שבות". ההתנחלות הייתה ניסיון ראשון מסוגו להקים מרכז קהילתי, יישוב שאינו מבוסס על חקלאות ושירותים סביבתיים, אלא מהווה קהילה עצמאית מחד ומרכז אזורי מאידך, והצלחתו הפכה אותו לדגם לפיו הוקמו יישובים חדשים אחרים ברחבי הארץ.

באלון שבות מוסדות חינוך, ישיבת הסדר, מכללה (מכללת יעקב הרצוג), מספר בתי כנסת פעילים, בתי ספר אזוריים ותיכוניים, סניף בנק, מרכול גדול, אולמות לשמחות וספרייה מרכזית, המשרתים רבים מתושבי הגוש. ההתנחלות מונתה בשנת 2005 למעלה מ-650 משפחות.

אלון שבות מורכבת משלוש שכונות: השכונה הוותיקה הנמצאת בצפונה, השכונה החדשה שאוכלסה בשנת 2000 ונמצאת בחלקה הדרומי ושכונת החי"ש - שכונת קרוואנים במערבה.

בתחום ההתנחלות האתר הארכיאולוגי של גבעת החי"ש (נקרא גם 'חרבת צוויר') ובו שרידי ישוב יהודי מהמאה השלישית לפני הספירה.

האלון ההיסטורי במרכז גוש עציון, שעל שמו אלון שבות | אלון שבות ממערב | בתי הכנסת החדשים שבלב היישוב, 10/06 | היקב של היישוב, 10/06

מקור: http://he.wikipedia.org../../../%D7%90/%D7%9C/%D7%95/%D7%90%D7%9C%D7%95%D7%9F_%D7%A9%D7%91%D7%95%D7%AA.html

קטגוריות: מועצה אזורית גוש עציון | יישובים דתיים בישראל | התנחלויות ביהודה ושומרון | מחוז יהודה ושומרון

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English